open-index/open-wikipedia-markdown huggingface dataset:
Ивановски плоштад

**Ивановскиот плоштад** (руски: *Ивановская площадь*) е плоштад кој се наоѓа во Московскиот кремљ во Русија. Овој плоштад е најголемиот во кремљ, кој е посветен на Иван Велики. На овој плоштад се наоѓа истоимената катедрала.

Во текот на својата историја, на овој плоштад се наоѓале неколку владини тела. Но, по заземањето на власта од страна на комунистите, плоштадот бил значително проширен, особено кога биле разрушени неколку објекти во 1930-тите.

## Наводи

## Галерија

Image:Moscow Panorama 1901.jpg|Плоштадот во 1901 година
Image:Moscow Kremlin map - Ivanovskaya Square.png|Местоположба
File:Ивановская площадь Московского Кремля (Moscow clad in snow).jpg|Плоштадот во 1908 година


Категорија:Плоштади во Москва
Категорија:Московски кремљ
Александар Настески

**Александар В. Настески** (Зубовце, - Тетово, 2023) — македонски ликовен уметник и еден од истражувачите на карпестата уметност на Шар Планина. Дипломирал како сликар-костимограф на Белградскиот универзитет во Србија. Тој работи најчесто со масло, односно комбинација на пејзажи, портрети и мртва природа. Член е на Здружението на ликовни уметници од Тетово. Во јуни 2010 година, во Центарот за култура во Тетово, тој ја одржал својата 26 самостојна изложба. Починал на 19 јануари 2023 година во Тетово.

## Наводи

## Надворешни врски

*Блогот на Настески

Категорија:Починати во 2023 година
Категорија:Луѓе од Зубовце (Гостиварско)
Категорија:Починати во Тетово
Категорија:Македонски сликари
Категорија:Југословенски сликари
Скаларен обработувач

**Скаларниот обработувач** е наједонставниот вид на сметачки обработувач. Ги обработува податочните елементи еден по еден (типични примери се цели типови и броеви со променливи децимали). За разлика од ова, кај векторските обработувачи, една наредба работи повеќе елементи во низа. Оваа разлика ја отсликува разликата помеѓу скаларната и векторската аритметика.

## Поврзано
* Довод
* Паралелно сметање
* Суперскалар

Категорија:Централна обработувачка единица
Келтско Море

300px|мини|десно|Батиметриска карта на Келтското Море и Бискајскиот Залив.
**Келтско Море** (англ. *Celtic Sea*, ирск. *An Mhuir Cheilteach*, велш. *Y Môr Celtaidd*, корн. *An Mor Keltek*, брет. *Ar Mor Keltiek*, фр. *La Mer Celtique*) — дел од Атлантскиот Океан кај јужното крајбрежје на Ирска. На исток се граничи со Светигеоргиевиот Проток, Бристолскиот Залив, протокот Ламанш и Бискајскиот Залив, како и соседните делови од Велс, Корнвол, Девон и Бретања. Јужната и западната граница ја образува континенталната плоча која нагло се спушта надолу.

## Граници
Келтското Море нема земјишни облици кои би го делеле од Атлантскиот Океан на југ и запад. За оваа цел, Холт предложил морска контура од 200&nbsp;фата (366&nbsp;м) и островот Уесан (Ушант) кај врвот на Бретања.

Границите усвоени во 1974 од Кралската морнарица гласат: „се граничи приближно со линиите што ги поврзуваат Уесан, Лендс Енд, ‘ртот Хартланд, островот Ланди, ‘ртот Сент Гованс и Рослер, па оттаму го следат ирското крајбрежје јужно до ‘ртот Мизен, а потоа долж 200-метарскиот изобат до приближно географската ширина на Уесан.“

Според Меѓународната хидрографска организација, границите на Келтското Море се следниве:

*На север.* Јужната граница на Ирското Море [линија што ги поврзува ‘ртовите Св. Давид и Карнсор], јужното крајбрежеј на Ирска, потоа линија повлечена од ‘ртот Мизен до местоположбата .
*На запад и југ.* Линија од местоположбата  јужно до 49° СГШ, потоа до 46°30' СГШ на западната граница на Бискајскиот Залив [линија што ги поврзува ‘ртовите Ортегал и Панмарш] и така долж линијата сè до самиот ‘рт Панмарш.
*На исток.* Западната граница на Ламанш [линија што го поврзува островот Вјерж со ‘ртот Лендс Енд] и западната граница на Бристолскиот Залив [линија што ги поврзува ‘ртовите Хартланд и Сент Гованс].


## Поврзано
* Ирско Море

## Наводи

## Надворешни врски

* Коколити во Келтското Море : расцут на фитопланктони во Келтското Море видлив од вселената (4 јуни 2001) 



Категорија:Географија на Ирска
Категорија:Географија на Обединетото Кралство
Категорија:Британски Острови
Категорија:Мориња во Европа
Категорија:Мориња во Франција
Категорија:Мориња во Обединетото Кралство
Категорија:Мориња во Ирска
Ернст Штадлер

мини|десно|220п|Ернст Штадлер  
**Ернст Штадлер** (герм. *Ernst Stadler*), ( - ) е германски експресионистички поет. Роден е во Колмар, тогашна Елзас-Лотарингија and educated in Стразбур и Оксфорд. Во 1906 добил Родсова стипендија за студии на Магдалениниот колеџ при Оксфордскиот универзитет.

Во првите Штадлерови дела се гледа влијанието на Стефан Георге, но по 1911 г, Штадлер го менува правецот. Така, неговата првата поважна стихозбирка „Тргнување“ (*Der Aufbruch*) (1914) денес се смета за најзначајно дело од раниот експресионизам. Во стуихозбирката, авторот ја искажува радоста на животот во слободни стихови со долги редови, по примерот на Волт Витман.

Штадлер загинал во битка кај Зандворде близу Ипр (Белгија) на почетокот на Првата светска војна.

## Извори
* Ernst Stadler *Der Aufbruch* (уред. Heinze Rölleke, Reclam, 1967)
* *Gedichte des Expressionismus* (уред. Dietrich Bode, Reclam, 1966)

## Надворешни врски
* 

Категорија:Родени во 1883 година
Категорија:Починати во 1914 година
Категорија:Германски поети
Категорија:Експресионизам
Категорија:Луѓе од Колмар
Концертен дом (Берлин)

[мини|upright=1.5|Нацрт на [Карл Фридрих Шинкел. Бакрорез, 1830]]
мини|upright=1.5|Концертниот дом во 2005 г.
**Концертниот дом - Берлин** (герм. *Konzerthaus Berlin*, некогашен *Schauspielhaus Berlin* - „Драмски театар - Берлин“) — концертна сала на плоштадот Жандарменмаркт во централното градско подрачје на Берлин. Од 1994 г. ова здание е седиште на Оркестарот при Концертниот дом - Берлин (*Konzerthausorchester Berlin*).

Претходниот објект за оваа намена бил Националниот театар во реонот Фридрихсштат кој во 1817 настрадал во пожар. Театарот бил дело на Карл Готхард Лангханс, отворен во 1802 г. Проектирањето на новото здание му припаднало на Карл Фридрих Шинкел, кој ги изработил нацртите во периодот помеѓу 1818 и 1821 г. Така, „Кралскиот драмски театар“ (*Königliches Schauspielhaus*) бил свечено отворен на 18 јуни 1821 г. со премиера на операта „Волшебниот стрелец“ од Карл Марија фон Вебер. Други позначајни премиери во овој театар се „Удине“ од Е.Т.В. Хофман (1816), „Пентесилеја“ од Хајнрих фон Клајст (1876) и „Вознесението на Ханела“ од Грхарт Хауптман (1893).

По завршувањето на Првата светска војна, во 1919 г. театарот продолжил да работи под името „Пруски покраински театар - Берлин“ (*Preußisches Staatstheater Berlin*). Под директорската надлежност на Леополд Јеснер, театарот набргу станал еден од водечките театри во Вајмарската Република, традиција која ја продолжил Густав Гриндгенс по доаѓањето на националсоцијалистите во 1933. Во овој период Гриндгенс се истакнал со приредувањето на Гетеовиот „Фауст“ и премиерата на трагедијата „Ифигенија во Делфи“ од Герхарт Хауптман (1941).

Во Втората светска војна театарот бил тешко оштетен во бомбардирањата на Сојузните сили и Битката за Берлин. Во периодот 1977-1984 објектот е сосем обновен, и отворен како концертна сала на Берлинскиот филхармониски оркестар. Надворешноста, со бројни скулптури на композитори од Кристијан Фридрих Тик и Балтазар Јакоб Ратгебер, е верна реконструкција на Шинкеловите нацрти, а пак внатрешноста е преработена во неокласичен стил, прилагодена за новата намена. Главната сала е опремена со велелепни оргули со 74 регистри и 5.811 цевки.

## Надворешни врски

*Страница на Концертниот дом - Берлин  

Категорија:Згради и градби во Берлин
Категорија:Концертни сали во Германија
Роберт Јаки

**Роберт С. Јаки** ( - , ) бил познат македонски фотограф и еден од доајените на македонското фоторепортерство.

## Творештво

Јаки своите први фотографии ги објавил во весникот „Нова Македонија“ во 1975 година, како претставник на новата генерација фотографи на современата македонска новинска фотографија. Станал познат по своите фотографии на големите несреќи и трагедии. Работел за сите изданија на „Нова Македонија“, потоа во Танјуг, Алсат М, а во еден период имал и свој фотомагазин „Фотон“. Неговите критериуми за фотографија биле на светско рамниште. Отворил повеќе самостојни изложби на уметничка и новинска фотографија. Починал на 29 октомври 2010 година во Скопје на 60 годишна возраст, токму на 66 годишнината од Нова Македонија, весникот во кој започнал да работи.
## Наводи

## Надворешни врски

*Роберт Јаки (1950 - 2010), фоторепортер - Последен збор (Утрински Весник)

Категорија:Луѓе од Скопје
Категорија:Македонски фотографи
Категорија:Македонски фоторепортери
Поле (Беловиште)

**Поле** — археолошко наоѓалиште т.е. населба од доцниантичкото време во тетовското село Беловиште. Таа се наоѓа на 2,5&nbsp;км јужно од селото и се гледаат остатоци од поголема селска населба-викус. Со орањето на нивите на површината е исфрлен голем број фрагменти од керамички садови, питоси, тегули и кршен камен.

## Поврзано
*Градиште

## Наводи
Мали Орман (Вратница)

**Мали Орман** често нарекуван и **Кале** — археолошко наоѓалиште т.е. населба од доцноантичкото време во тетовското село Вратница. Наоѓалиштето лежи на 3&nbsp;км северозападно од селото, кај притоката на Ливадичка Река во Љуботенска Река. На тоа место се издигаат стрмни карпи на кои има издолжено плато опкружено со остатоци од бедем седан од кршен камен и варов малтер. Населбата има доминантна положба, со извонредно добар поглед кон околината. Освен со бедемот, природно е заштитена со стрмните падини, а преку седлото на северозападната страна е поврзана со Шар Планина под Љуботен.

## Поврзано
*Наоѓалиште „Св. Дуси“ 
*Наоѓалиште „Св. Петка“ 
*Наоѓалиште „Тумба“
*Наоѓалиште „Црквиште“

## Наводи
Фимвердухалс

мини|десно|250п|Предел во Фимвердухалс
**Фимвердухалс** (исл. *Fimmvörðuháls*, ) е област меѓу ледниците Ејафјатлајекитл и Мирдалсјекул во јужен Исланд. Низ овој премин поминува патот од Скогар до Торсмерк и е меѓу најпопуларните планинарски патеки во Исланд, иако е долга 22&nbsp;km и се искачува на височина од 1000 m. Во Фимвердухалс има современа и удобна планинарска куќа во сопственост на планинарското здружение „Утивист“. Неадеку од тука постои и постара помалку опремена куќа наре наречена Балдвинскали. Патот од Скогар се одликува со особена убавина заради многубројните водопади. Пристапен е само од средината на јуни до крајот на август.

За подолго планинарење од 4-6 дена, на патот во Фимвердухалс може да се надоврзе патеката Лаугавегур помеѓу Ландманалаугар и Торсмерк.

## Ерупција во 2010
мини|десно|250п|Расцеп на Фимвердухалс (2 април 2010). Како што тече лавата, снегот се претвора во пареа.
На 20 март 2010 г. започнала ерупција на вулканот Ејафјатлајекитл во Фимвердухалс по неколкумесечниот период од мали земјотреси под ледникот Ејафјатлајекитл. Ерупцијата почнала околу 23:00 ч. и отворила расцеп од половина километар во северниот дел на преминот.
Една недела подоцна, ерупцијата во Фимвердухалс веќе образувало 300-метарски расцеп, а на северната патека се појавиле нови избувнати кратери 
кон подрачјето на Торсмерк, популарен туристички природен резерват. Водичите морале да ги запрат турите за вулканолозите да ја проценат понатамошната состојба.

Потоа, во април избувнал и самиот вулкан Ејафјатлајекитл во голема ерупција што го попречил воздушниот сообраќај во половина Европа. По овој настан стручњаците стравуваат од уште поголема ерупција во Катла.

## Поврзано
* Ејафјатлајекитл

## Наводи

## Надворешни врски

* Место на ерупцијата на Фимвердухалс/Ејафјатлајекитл  
* Фотогалерија - 1 април 2010, од islandsmyndir.is  
* Фотогалерија - 30 март 2010, од islandsmyndir.is  
* Фотогалерија - 28 март 2010, од islandsmyndir.is  

Категорија:Географија на Исланд
Категорија:Јужен Регион (Исланд)
Иксење

**Иксење** (фр. *Uxegney*) — место и општина во департманот Вогези (регион Лорена), североисточна Франција.

## Поврзано
*Тврдина во Иксење

## Наводи
*INSEE 

## Надворешни врски
* Страница за тврдината во Иксење 

Категорија:Општини во Вогезите
Мем

мини|229x229пискел|Единица за културни информации

**Мем** — постулирана целина на културни идеи, симболи или практики, кои можат да бидат пренесени од еден ум до друг преку пишување, говор, гестови, ритуали или други имитирачки феномени. Зборот е спој од „ген“ и грчкиот збор *μιμητισμός* (/mɪmetɪsmos/) за „нешто имитирано“. Поддржувачите на концептот ги сметаат мемите како културни аналози на гените, во тоа дека се само-копираат и реагираат на селективни притисоци.

Британскиот научник Ричард Докинс го создал зборот „мем“ во *„[[Себичниот Ген]]“* (1976) како концепт за расправање на еволуционите принципи при објаснување на ширењето на идеите и културните феномени. Примерите за меми дадени во книгата вклучуваат мелодии, лесно-преносливи досетки, мода и технологијата за градење на лакови.

Мем-теоретичарите велат дека мемите еволуираат преку природна селекција (на начин аналоген како на биолошката еволуција) низ процесите на варијација, мутација, натпревар и наследство кои влијаат на копирачкиот успех на некој конкретен мем. Мемите се шират низ однесувањата кои тие ги создаваат во своите домаќини. Мемите кои се пропагираат помалку ефикасно можат да исчезнат, додека други можат да преживеат, да се рашират и (за подобро или полошо) да мутираат. Теоретичарите покажуваат дека мемите кои најделотворно се копираат се шират најдобро, и некои меми можат да се копираат делотворно дури и кога се штетни по благосостојбата на нивните домаќини.

Домен во науката наречен меметика се појави во деведесеттите години за да ги истражува концептите и преносот на мемите во термини на еволуционен модел. Критиките од најразлични фронтови го предизвикаа постулатот дека научниците можат да ги испитуваат мемите емпириски. Некои коментатори се сомневаат во идејата дека културата може значително да се категоризира во дискретни единици.

Категорија:Еволуција
Категорија:Културна антропологија
Категорија:Концепти во епистемологијата
Никола Георгиев

[дясно|мини|250п|Гробот на [Тодор Александров, напред во средината Никола Георгиев (1), Георги Вандев (2) и Илија Хаџитошев (3).]]
**Никола Георгиев** (1880 - 1932) познат и под псевдонимот **Велко**, бил македонски учител и револуционер, деец на Македонската револуционерна организација.

## Биографиja
Георгиев е роден во 1880 година во Радовиш, Османлиското Царство, денес Македонија. Во 1902 година завршува Солунска машка гимназија во Солун.

Потоа, работи како учител во родниот град Радовиш и е избран за член на околискиот револуционерен комитет. После тоа Георгиев завршува право и работи како адвокат во Радовиш и Петрич, а потоа станува градоначалник на двете места.

Осуден е од српските власти на смрт после Првата светска војна. Во 1925 година Никола Георгиев е избран за секретар на Струмичкиот окружен револуционерен комитет. Кон 1930 година е член на Македонското благотворително братство „Христо Матов“ во Петрич.

Умира на 20 јуни 1932 година во Петрич.

## Извори


Категорија:Дејци на ВМОРО
Категорија:Македонски војводи
Категорија:Луѓе од Радовиш
Категорија:Македонски преселници во Петрич
Малесија

:*Не поистоветувајте ја со азиската држава [[Малезија]].*
мини|400п|десно|Карта на Малесија со населените места
**Малесија** (изворно: **Закамен**)— ридско-планински предел во Западна Македонија, карактеристичен по својата историја, етнологија и култура.

## Географија
Областа Малесија е сместена на планината Караорман. Го опфаќа целиот слив на Збашка Река (или Голема Река), десна притока на Црн Дрим. На исток се граничи со Дебрца, на северозапад со Дебарска Жупа, на запад со Дебарски Дримкол, а на југ со Струшко Поле. Релјефот е ридски и планински. Климата е планинска.

## Населени места
Во оваа област влегуваат селата Брчево, Буринец, Глобочица, Збажди, Локов, Присовјани, Р'жаново и Селци.

## Демографија

Бројот на населението во Малесија некогаш достигнувал и до 1.000 жители. Според последниот попис од 2021 година, селата Р'жаново и Локов се раселени, а во Присовјани, Буринец, Селци и Збажди живеат само 20 жители. Жителите од Малесија мигрирале најчесто во Струга, Охрид и Скопје. Голем дел од жителите од прилепското село Ново Лагово потекнуваат од доселеници од Малесија. Освен во Македонија еден дел од населението е колонизирано во Јабука, Србија. Од овој регион потекнуваат и дел од мештаните на село Козичино, Кичевско. Маалото во кое тие живеат се нарекува Малезовци. Инаку во легендите се зборува за некој Стојко Малезан кој живеел пред 4-5 века кој бегајќи од турските војски поради убиство на турски големец се населил во ова планинско село кое се наоѓа на 22 километри од Кичево.

Следува табела на движењето на бројот на населението низ сите пописни години:

## Малесија како мотив во уметноста
* „Малесија“ - песна на македонскиот поет Наум Целакоски.

## Поврзано
* Народни носии од Малесија

## Наводи

Категорија:Историско-географски области во Македонија
Бомбашки напад во Истанбул (2010)

**Бомбашкиот напад во Истанбул** е самоубиствен напад кој се случил на 31 октомври 2010 година на плоштадот Таксим во Истанбул, Турција, во околу 10:30 часот. Нападот резултирал со најмалку 22 повредени, од кои 10 полицајци.
 
До моментов никој нема преземено одгтоворност за нападот, но според локалните власти, според првичните информации, станува збор за забранетата курдска сепаратистичка организација ПКК, која претходно се заканила дека ќе ги нападне „сите градови во Турција“, во знак на одмазда а нападите на турската војска врз упоришта на Курдите во Ирак. Според изјавата на некој таксист, тој видел маж на возраст меѓу 30 и 33 години како се доближува до полицајци за да ги праша за правец и во тој момент бомбата експлодирала. Според друг пак, до полицајците се приближиле двајца мажи.

## Наводи

Категорија:Терористички напади во Турција во 2010
Категорија:Историја на Истанбул (1923-денес)
Антички олимписки игри

thumb|Сцена од игрите
**Античките олимписки игри** () биле церемонија со разни натпреварувања во спорт одржани во Стара Грција во чест на врховниот бог Зевс.  Натпреварувачи биле претставници од хеленските градови-држави, но и Македонија. Олимписките игри биле сеопшт празник во стара Хелада. Првата Олимпијада била одржана во 776 п.н.е. и се одржувале на секои 4 години

## Хелада
Меѓу разните свечености кои Хелените ги приготвувале за боговите најпозната е Олимпијадата. Тие се одржувале во Олимпија во храмот на Зевс. Во времето на игрите биле престанати сите војни помеѓу Хелените и имало мир според нивните обичаи и религија. Тие според преданијата траеле пет дена. Првиот ден имало церемонија со принесување жртви, вториот и третиот ден имало атлетиски натпревари, четвртиот ден имало трка со јавање коњи и петтиот се проглавусале победниците. Олимписките игри биле прекинати во 393 од н.е.. По пример на хеленските олимписки игри биле направени модерните олимписки игри во 1896 година.

## Македонија
За античкиот македонски врховен бог Диос македонскиот крал Архелај I го изградил храмот во Дион (во подонжјето на Олимп). Тука ги организирал *македонските Олимписки игри* кои биле пандан на хеленските.

Категорија:Олимписки игри

Категорија:Железно доба во Грција
Катедрален плоштад (Москва)

**Катедралниот плоштад** (руски: *Соборная площадь*) е плоштад кој се наоѓа во Московскиот кремљ во Русија. Овој плоштад во текот на 15 век бил главниот и централниот во тогашниот кремљ.

Името на овој плоштад се должи на тоа што на него се наоѓаат три катедрали: Катедралата на Успението, Архангелската катедрала и Благовештенската катедрала. Освен овие катедрали, покрај овој плоштад се наоѓаат и Влахерната црква, Црквата Свети Апостоли. Највисока градба на плоштадот е Камбанаријата на Иван Велики, која го разделува Катедралниот од Ивановскиот плоштад.

Овој плоштад бил долго време познат по тоа што на него се одржувале голем број на церемонии, поврзани со крунисувањето на новите цареви и императори, место каде биле изложувани телата на починатите владетели, патријарси и слично. Голем број на згради и објекти на плоштадот биле зградени од страна на италијанските архитекти, како Аристотел Фиораванти, [Алевиз Новиот], Бон Фрјазин итн. Поради ова, изградбата на плоштадот бил под големо влијание на италијанската ренесанса.

## Наводи

Категорија:Плоштади во Москва
Категорија:Московски кремљ
Александрова градина

**Александровата градина** (руски: *Александровский сад*) е поранешен парк кој се наоѓал во Московскиот кремљ во Русија. Овој парк бил еден од првите јавни паркови во Русија. Денеска, на негово место се наоѓа споменикот на незнајниот војник.

Категорија:Паркови во Москва
Категорија:Московски кремљ
Споменик на Минин и Пожарски

**Споменикот посветен на [[Димитриј Пожарски]] и [[Кузма Минин]]** (руски: *Памятник Минину и Пожарскому*) претставува бронзена статуа која се наоѓа на Црвениот плоштад во Москва, Русија, во дворот на црквата Свети Василиј. Споменикот е посветен на принцот Димитриј Пожарски и Кузма Минин, како резултат на протерувањето на полските војски од Московскиот кремљ во текот на 17 век.

Споменикот бил подигнат за време на 200-годишнината од ослободувањето на Москва. Како главни скулптури биле избрани Иван Мартос во 1808 година. Но, веднаш по овој избор започнала инвазијата на Наполеон Бонапарт, и самиот споменик не бил откриен до 1818 година. Во почетокот постоела дилема дали статуата да биде поставена во Нижни Новгород или во Москва. Сепак, императорот Александар I се решил да биде поставен пред црквата Свети Василиј на Црвениот плоштад.

По заземањето на власта од страна на Болшевиците, комунистите започнале со расчистување на Црвениот плоштад. Голем број на објекти биле разрушени. Во врска со споменикот, се водела дилема дали и тој да биде срушен. Сепак, во 1936 година било решено статуата да не се сруши, туку да биде преместена поблиску до соборниот храм, каде се наоѓа и денес.

Реставрацијата на овој споменик започна во ноември 2020 година, тие не го отстранија споменикот од сегашната локација за таа цел, над него беше изграден посебен павилјон. Реставрацијата ја извршија Меѓурегионалниот Оддел за Научна И Реставраторска Уметност (МНРХУ) и Работилницата за Реставрација На Наследството. Акцијата беше поддржана од Владимир Машков, григориј Лепс, Игор Уголников, Оксана Федорова, текла Толстаја, меѓу другите. Најголем приватен придонес даде Владимир Груздев.

## Наводи

Категорија:Споменици во Москва
Категорија:Руска уметност
Категорија:1818
Категорија:Црвен плоштад
Св. Дуси (Вратница)

**Св. Дуси** — наоѓалиште во тетовското село Вратница. Самиот оглавен објект е средновековна црква, која се наоѓа на северниот раб на селото каде се гледаат остатоци од ѕидови на мала црквичка.

## Поврзано
*Наоѓалиште „Мали Орман“ <small>(Вратница)</small> 
*Наоѓалиште „Св. Петка“ <small>(Вратница)</small> 
*Наоѓалиште „Тумба“ <small>(Вратница)</small>
*Наоѓалиште „Црквиште“ <small>(Вратница)</small>
## Наводи
Природонаучен музеј (Милано)

мини|десно|Фасада на музејот
**Природонаучниот музеј** во Милано (итал. *Museo Civico di Storia Naturale di Milano* е музеј основан во 1838 г. кога природонаучникот Џузепе де Кристофорис (1803–1837) со тестамент му ја подарил својата збирка на градот. Прв директор на музејот бил Џорџо Јан (1791–1866).

Музејот има годишна посетеност од 350.000 лица.

## Надворешни врски
* Страница на музејот  

## Наводи

Категорија:Музеи во Италија
Категорија:Музеи во Милано
Категорија:Природонаучни музеи
Посањо

[мини|лево|200п|Кановиниот музеј (''Museo Canoviano'') посветен на животот и делото на [Антонио Канова]]
**Посањо** (итал. *Possagno*) е место и општина во покраината Тревизо (регион Венето). Италија. Местото се наоѓа околу 60&nbsp;км северозападно од Венеција и околу 35&nbsp;км северозападно од Тревизо. На 31 декември 2004 г. местото броело 2.154 жители и зфаќало површина од 12,1&nbsp;км2.

Посањо се граничи со следниве општини: Алано ди Пјаве, Кастелкуко, Кавазп дел Томба и Падерно дел Грапа.

## Познати личности
Посањо е родно место на славниот вајар Антонио Канова (1757-1822). Најзначајна знаменитост во местото е Кановиниот храм (*Tempio Canoviano*) по нацрт на самиот Канова.

## Демографски развој

Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:3000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from: 0 till:0
  bar:1871 from: 0 till:1754
  bar:1881 from: 0 till:1835
  bar:1901 from: 0 till:2107
  bar:1911 from: 0 till:2384
  bar:1921 from: 0 till:2448
  bar:1931 from: 0 till:2174
  bar:1936 from: 0 till:2019
  bar:1951 from: 0 till:1991
  bar:1961 from: 0 till:1935
  bar:1971 from: 0 till:1895
  bar:1981 from: 0 till:1828
  bar:1991 from: 0 till:1828
  bar:2001 from: 0 till:2029

PlotData=

  bar:1861 at:0 fontsize:XS text: ? shift:(-8,5)
  bar:1871 at:1754 fontsize:XS text: 1754 shift:(-8,5)
  bar:1881 at:1835 fontsize:XS text: 1835 shift:(-8,5)
  bar:1901 at:2107 fontsize:XS text: 2107 shift:(-8,5)
  bar:1911 at:2384 fontsize:XS text: 2384 shift:(-8,5)
  bar:1921 at:2448 fontsize:XS text: 2448 shift:(-8,5)
  bar:1931 at:2174 fontsize:XS text: 2174 shift:(-8,5)
  bar:1936 at:2019 fontsize:XS text: 2019 shift:(-8,5)
  bar:1951 at:1991 fontsize:XS text: 1991 shift:(-8,5)
  bar:1961 at:1935 fontsize:XS text: 1935 shift:(-8,5)
  bar:1971 at:1895 fontsize:XS text: 1895 shift:(-8,5)
  bar:1981 at:1828 fontsize:XS text: 1828 shift:(-8,5)
  bar:1991 at:1828 fontsize:XS text: 1828 shift:(-8,5)
  bar:2001 at:2029 fontsize:XS text: 2029 shift:(-8,5)

TextData=
  fontsize:S pos:(20,20)
  text:Податоци од ISTAT



## Наводи

## Надворешни врски
* Страница на општината Посањо 

Категорија:Градови во Венето
Дињ ле Бен

**Дињ ле Бен** (порано само **Дињ** (;  или *Digno*) — град и општина во Франција, административен центар (префектура) на департманот Горнопровансалски Алпи.

## Историја
Дињ ле Бен како населено место датира од неолитот, а во римско време станува трговско место. Оттогаш па наваму, општината е главен центар во трговијата со лаванда.

## Географија
Низ градот тече реката Блеона. Течејќи југозападно, реката образува дел од североисточната и југозападната граница на општината.

## Занимливости
* Дејството во романот „Клетници“ од Виктор Иго започнува во Дињ. 
* По градот е именуван астероидот 10088 Дињ.

## Знаменитости
* Дињска катедрала
* Ботаничка градина на Кордиљерите

## Збратимени градови
* Бад Мергентхајм, Германија
* Боргоманеро, Италија

## Познати личности
*Ален Богосјан - фудбалер
*Пјер Гасенди -  филозоф, научник, астроном/астролог
*Александра Давид-Нел,  истражувач, духовник, писателка
*Алфонс Бо де Роша - инмженер

## Поврзано
*Општини во Горнопровансалските Алпи

## Наводи
*INSEE 

## Надворешни врски

* Страница на градскиот совет  
* Страница на туристичката служба 
* Карта и информации

Категорија:Општини во Горнопровансалските Алпи
Категорија:Префектури во Франција
Категорија:Градови во Франција
UTC+2

мини|500п|UTC+02: сино (декември), портокалово (јуни), жолто (цела година), светлосино - морски површини
**UTC+02** е назнака за часовен појас во отстапување од +02 часа од UTC. Ова време се користи во следниве места:

## Како стандардно време (цела година)
### [[Калининградско време]]
*Русија 
**Калининградска Област

### [[Средноафриканско време]]
*Боцвана
*Бурунди
*Египет
*Замбија
*Зимбабве
*ЈАР
*ДР Конго (источна половина)
*Лесото
*Либија
*Малави
*Мозамбик
*Намибија
*Руанда
*Свазиленд

## Како стандардно време (само зима на северната полутопка)
### Источноевропско време - територии што се водат по летните правила на ЕУ
*Бугарија
*Грција
*Естонија
*Кипар (освен Северен Кипар)
*Латвија
*Литванија
*Молдавија
*Романија
*Украина (освен Крим)
*Финска (со Оланд)

### Територии што се водат по други летни правила
*Израел
*Либан
*Палестина

## Како летно време (само лето на северната полутопка)
### Средноевропско летно време
*Австрија
*Албанија
*Андора
*Белгија
*Босна и Херцеговина
*Германија
*Гибралтар (Обединето Кралство)
*Данска
*Италија
*Лихтенштајн
*Луксембург
*Македонија
*Малта
*Монако
*Норвешка со:
**Свалбард и Јан Мајен, Буве
*Полска
*Сан Марино
*Словачка
*Словенија
*Србија
*Унгарија
*Франција
*Холандија
*Хрватска
*Црна Гора
*Чешка
*Швајцарија
*Шведска
*Шпанија (освен Канарските Острови)

Категорија:Часовни појаси
Категорија:Време во Русија
Окрузи во Франција

Во целина, сите 101 департмани во Франција се поделени на вкупно 332 **окрузи** ().

Административниот центар (главниот град) на округот се нарекува потпрефектура. Ако округот содржи префектура (гл. град на департманот), тогаш тој град игра улога на префектура (на департманот) и потпрефектура (на округот).

Окрузите понатаму се делат на кантони и општини.

Градовите Париз, Лион и Марсеј се делат на „градски окрузи“, кои се разликуваат од окрузите кои се обработуваат во оваа статија.

## Управна улога
За управувањето со еден округ е задолжен потпрефект () кој е помошник на префектот на матичниот департман ().

За разлика од регионите, департманите и општините, окрузите немаат статус на правно лице. Покрај ова, раководителите (потпрефектите) не се поставуваат со избори, туку се назначуваат од преседателот на државата.

## Статистика
Најголемиот врој департмани имаат 3-4 окрузи. Департманот Париз и Територијата Белфор имаат само еден, додека пак Мозел има девет.

## Поврзано
* Административна поделба на Франција
* Список на окрузи во Франција
* Округ
* Окрузи во Париз

## Наводи


Окрузи
И (Франција)

**И** (фр. *Y*) — село и општина во департманот Сома (регион Пикардија), северна Франција.

Ова е најкраткото име на населено место во Франција, и едно од најкратките во светот. Жителите се нарекуваат себеси „Ипсилоњени“ (*Ypsiloniennes*).

## Географија
И се наоѓа 50&nbsp;км источно од Амјен, кајшто вкрстуваат патиштата D15 и D615, во најисточниот дел на департманот.

## Демографија

## Збратимени села
* Ланвајрпулгвингилгогерхверндробулантисилјогогогох, Велс - населено место со едно од најдолгите имиња во светот

## Поврзано
*Општини во Сома

## Наводи
*INSEE 

## Надворешни врски
* Страница за селото И - quid.fr 

Категорија:Општини во Сома
Св. Петка (Вратница)

**Св. Петка** — средновековно археолошко наоѓалиште во тетовското село Вратница. Самиот објект претставува средновековна црква. Се наоѓа северозападно од селото, во непосредната близина на денешната истоимена црква, каде се гледаат остатоци од мала црквичка.

## Поврзано
*Наоѓалиште „Мали Орман“ <small>(Вратница)</small> 
*Наоѓалиште „Св. Дуси“ <small>(Вратница)</small> 
*Наоѓалиште „Тумба“ <small>(Вратница)</small>
*Наоѓалиште „Црквиште“ <small>(Вратница)</small>
## Наводи
Тумба (Вратница)

**Тумба** — археолошко наоѓалиште т.е. населба од римското време. Се наоѓа во селото Вратница, тетовско, на просторот меѓу месностите **Ливадице** и **Две Тумбе**. За време на истражувањата на Блага Алексова, тука се најдени фрагменти од керамички садови и множеството градежен материјал.

## Поврзано
*Наоѓалиште „Мали Орман“ <small>(Вратница)</small> 
*Наоѓалиште „Св. Дуси“ <small>(Вратница)</small> 
*Наоѓалиште „Св. Петка“ <small>(Вратница)</small>
*Наоѓалиште „Црквиште“ <small>(Вратница)</small>

## Наводи
Црквиште (Вратница)

**Црквиште** познато и како стара  **Св. Константин и Елена** — претставува археолошко наоѓалиште, односно делови на средновековна црква. Се наоѓа во тетовското село Вратница, во месноста нарекувана **Честодубје** која се наоѓа на југоисточната страна на селото. По истражувањата, тука има остатоци од црква со нартекс, долга 18,2&nbsp;м и широка 4,2&nbsp;м, градена од кршен камен и варов малтер. Нартексот е широк 10&nbsp;м. Денес во близина на тоа место подигната е нова црква посветена на Св. Константин и Елена.

## Поврзано
*Наоѓалиште „Мали Орман“ <small>(Вратница)</small> 
*Наоѓалиште „Св. Дуси“ <small>(Вратница)</small> 
*Наоѓалиште „Св. Петка“ <small>(Вратница)</small>
*Наоѓалиште „Тумба“ <small>(Вратница)</small>

## Наводи
Тумба (Јанчиште)

**Тумба** — археолошко наоѓалиште т.е. населба од римското време. Се наоѓа во тетовското село Јанчиште, на околу 1&nbsp;км јужно од истото. Самото наоѓалиште е од левата страна на патот за селото Прељубиште, каде што во нивите се среќаваат фрагменти од керамички садови, питоси и градежен материјал.

## Поврзано
*Наоѓалиште „Ќерамидница“ <small>(Јанчиште)</small>

## Наводи
Ќерамидница (Јанчиште)

**Ќерамидница** — археолошко наоѓалиште т.е. населба од римското време. Се наоѓа во тетовското село Јанчиште, во непосредната близина на железничката пруга, од нејзината лева страна. Според истражувањата, тука најдени се фрагменти од керамички садови, питоси и многуброен градежен материјал.

## Поврзано
*Наоѓалиште „Тумба“ <small>(Јанчиште)</small>

## Наводи
Преродба (химна)

**Преродба** () — државна химна на Централноафриканската Република. Химната била усвоена во 1960 година, веднаш по независноста на државата. Текстот на химната бил напишан од страна на Бартелеми Боганда, тогашен премиер на државата. Музиката била напишана од страна на Херберт Пепер, кој е и автор на химната на Сенегал. Текстот на химната е на француски јазик, но има верзија и на сангоски јазик.

## Француски и македонски јазик

## Сангоски јазик

## Наводи

## Поврзано
* Централноафриканска Република
* Знаме на Централноафриканската Република
* Грб на Централноафриканската Република

Категорија:Национални химни
Категорија:Национални симболи на ЦАР
О Угандо, земјо убава

**О, Угандо, земјо убава** ()  државна химна на Уганда. Химната била усвоена во 1962 година. Автор на текстот и музиката е Џорџ Вилберфорс Какома.

## Текст
;Англиски
:Oh Uganda! may God uphold thee,
:We lay our future in thy hand.
:United, free,
:For liberty
:Together we'll always stand.

:Oh Uganda! the land of freedom.
:Our love — and labour we give,
:And with neighbours all
:At our country's call
:In peace and friendship we'll live.

:Oh Uganda! the land that feeds us
:By sun and fertile soil grown.
:For our own dear land,
:We'll always stand,
:The Pearl of Africa's Crown.

;Македонски

:О, Угандо! Нека Господ те поддржи,
:Ние ја положуваме нашата идинина во твоите раце.
:Обединети, слободни,
:За слобода
:Заедно ќе стоиме заедно.

:О Угандо! Земјо на слодобата.
:Нашите љубов и работа ги даваме,
:И со соседите сите
:На повикот на нашата земја
:Во мир и пријателсто живееме.

:О Угандо! Земјо што нè храниш
:Со сонце и плодна земја што одгледува.
:За нашата мила земја,
:Ние секогаш ќе бидеме,
:Бисер на африканската круна.

## Наводи

## Поврзано
* Уганда
* Знаме на Уганда
* Грб на Уганда

Категорија:Национални симболи на Уганда
Категорија:Национални химни
Светски ден на веганците

**Светскиот ден на веганците** е настан кој се прославува секоја година на 1 ноември од страна на веганците низ целиот свет. Денот е воспоставен во 1994 година од страна на Луис Валис, претседател на Заедницата на веганците од Обединетото Кралство.

Во 2010 година се прославила 66-годишнина од моментот на воведување на терминот **веганец**, а со тоа и вербалната потврда на концептот на *веганство* и Заедницата на веганците.

## Список на настани по повод Светскиот ден на веганците
Овој список е список на настани по повод прославата на Светскиот ден на веганците, на меѓународно ниво. На списокот се наоѓаат само дел од настаните по повод овој ден.

* 29 октомври - 1 ноември, Bassano del Grappa - Vi, Италија.
* 30 октомври, Wolverhampton, Обединето Кралство.
* 31 октомври, Мелбурн, Австралија. 
* 1 ноември, Шангај, Кина.
* 1 ноември, 4.bp.blogspot.com, Светски ден на веганците, Кипселис, Грција
* 1 ноември, www.kidsla.org , Светски ден на веганците, Лос Анџелес, САД
* 6 ноември, www.veganlincs.co.uk , Lincoln Veggie Fayre, Линколн, САД
* 7 ноември, crueltyfreefestival.org.au , Cruelty-Free Festival, Сиднеј, Австралија
* 13 ноември, www.westlancsveganfair.co.uk , West Lancashire Vegan & Fairtrade Fair, Nr.Blackpool, Обединето Кралство
* 28 ноември, www.parisveganday.fr , World Vegan Day 2010, Париз, Франција

## Поврзано
* Светски ден на вегетаријанците

## Надворешни врски

*World Vegan Day Official site
*World Vegan Day Australia Official site
*UK Homepage for World Vegan Day
*World Vegan Day Germany 
*Vegan Festival Adelaide South Australia
*Facebook's World Vegan Day event page
*World Vegan Day on the Animal Rights Blog at about.com 

## Наводи

Категорија:Веганство
Категорија:Празници во ноември
Горнопровансалски Алпи

**Горнопровансалските Алпи** (фр. *Alpes-de-Haute-Provence*, окс. *Aups d'Auta Provença*) се департман во јужниот дел на Франција, некогаш дел од областа Прованса.

## Историја
„Северна Прованса“ бил еден од 83-те департмани утврдени за време на Француската револуција (4 март 1790). Потоа бил преименуван во „Горна Прованса“ и „Долни Алпи“.
 
Во 1793 е создаден департманот Воклиз од делови на департманите Устие на Рона, Дром и Долни Алпи.

Во 1970 департманот Долни Алпи е преименуван во „Горнопровансалски Алпи“.

## Географија
Горнопровансалските Алпи се планинска област со врвови над 2.400 m. Климата е мошне сува и пуста, но и покрај тоа овоштарството е важна гранка, благодарение на системите за наводнување.

Департманот се граничи со департманите Горни Алпи, Приморски Алпи, Вар, Воклиз и Дром, како и Република Италија.

Позначајни реки се: Диранс, Вердон, Блеона, Ибе, Вар, Биеш, Жаброн и Ларг.

## Окрузи и кантони

Горнопровансалски Алпи се поделени на 4 окрузи, 30 кантони и 200 општини. Најважно населено место е административниот центар (префектура) Дињ ле Бен.

## Туризам
Прекрасните пејзажи на областа нудат разни туристички активности. Единаесет села се сметаат за места со особен архитектонски карактер. Еве некои значајни места:
* Местото Систерон со мошне стара тврдина и тесни сокаци
* Вердонската Клисура („Големиот Кањон“ на Европа)
* Дињ ле Бен - бањски град
* Мустје-Сент-Мари - место познато по грнчарството
* катедралата во Форкалкје

Лете во оконите планини се практикуваат разни воздушни спортови како параглајдерството, летањето со делтаплан, едриличарството и сл. Зиме работат единаесет скијачки центри.

## Поврзано
* Кантони во Горнопровансалските Алпи
* Општини во Горнопровансалските Алпи
* Окрузи во Горнопровансалските Алпи

## Надворешни врски

* 
* Страница на Генералниот совет  
* Страница на префектурата  
* Подробни информации за областа 
* Водич низ Горнопровансалските Алпи  


Категорија:Департмани во Прованса-Алпи-Азурен Брег
Категорија:Држави и територии настанати во 1790 година
Целосна независност

**Целосна независност** (португалски: *Independência total*) е државната химна на Саун Томе и Принсип. Химната била усвоена во 1975 година. Текстот бил напишан од стран на Алда Невес да Граса до Еспирито Санто, додека музиката е компонирана од Мануел дос Сантос Барето де Соуса е Алемида.

## Текст

;Португалски јазик:


*Independência total,*
*Glorioso canto do povo,*
*Independência total,*
*Hino sagrado de combate.*

Dinamismo
Na luta nacional,
Juramento eterno
No pais soberano de São Tomé e Príncipe.
Guerrilheiro da guerra sem armas na mão,
Chama viva na alma do porvo,
Congregando os filhos das ilhas
Em redor da Pátria Imortal.

Independência total, total e completa,
Costruindo, no progresso e na paz,
A nação ditosa da Terra,
Com os braços heróicos do povo.

Trabalhando, lutando, presente em vencendo,
Caminhamos a passos gigantes
Na cruzada dos povos africanos,
Hasteando a bandeira nacional.

Voz do porvo, presente, presente em conjunto,
Vibra rijo no coro da esperança
Ser herói no hora do perigo,
Ser herói no ressurgir do País.

Dinamismo
Na luta nacional,
Juramento eterno
No pais soberano de São Tomé e Príncipe.


;Македонски јазик



*Целосна независност,*
*Величествена песна на народот,*
*Целосна независност,*
*Света борбена химна.*

Динамизам
За националната борба,
Со вечна заклетва
За независна држава Саун Томе и Принсип.
Воино во војна без оружје,
Живее пламен во душите на луѓето,
Ги собира синовите на островите
Околу бесмртната Татковина.

Целосна независност, целосна и комплетна,
Градена, во прогрес и мир, 
Со херојски раце на луѓето,
Најсреќната нација на земјата.

Работа, борба, борба и освојување,
Ние одиме напред со големи чекори
Во крстоносна војна од африкански народ, 
Воздигнувајќи го националното знаме.

Гласот на народот, присутен, присутен и обединет, 
Силно чука во срцето на надежта, 
Да биде херој во часот на опасноста, 
херој на националното оживување.

Динамизам
Во национална борба
Вечна заклетва
За независна држава Саун Томе и Принсип.


## Белешки

## Поврзано
* Саун Томе и Принсип
* Знаме на Саун Томе и Принсип
* Грб на Саун Томе и Принсип

Категорија:Национални химни
Категорија:Национални симболи на Саун Томе и Принсип
Манастир на Воскресението (Москва)

**Манастирот на Воснесението** (руски: *Вознесенский монастырь*) бил женски манастир кој се наоѓал во Московскиот Кремљ во Русија. Во овој манастир биле погребени голем број на принцези, царици и други благородни дами.

Се верува дека манастирот бил основан во 1389 година, во времето на Дмитриј Донски. Во текот на својата историја, храмот на неколкупати доживувал катастрофи. Така кон средината на 15 век, манастирот бил опожарен, за да во 1467 година биде повторно изграден и реновиран од страна на принцезата Марија Јарославна, сопруга на Василиј II Московски.

Шеснаесет години подоцна, манастирот повторно бил оштетен од оган, а потоа обновен во текот на 1518-1519 година од страна на Алоисио Нови. Оваа црква била целосно изградена во 1587-1588, кога биле додадени нови пет куполи. Меѓу оние кои се погребани во катедрала биле Софија Витовтовна (сопруга на Василиј I), Софија Палеологска (сопруга на Иван III), неколку сопруги на Иван Грозни, Големата кнегиња Евдоксија Алксевина (ќерка на Алексеј Михајлович), и царицата Марија Владимирновна (сопруга Михаил Романов).

Во 1721, манастирот бил обновен од страна на Петар Велики. Во 1737, објектот бил оштетен од пожар и повторно обновен по наредба на царицата Ана Ивановна. Во текот на Француската инвазија на Русија во 1812 година, една од најголемите реликви на црквата, иконата на Богородица Одигитрија, била преместена во Вологда. Во текот на 19 век, покрај оваа црква била изградена и нова црква, посветена на Света Катерина.

Во текот на Октомвриската револуција, голем дел од старите градби во Московскиот кремљ биле оштетени. Манастирот на Вознесението не бил поштеден, уништувајќи голем дел од нејзините ѕидини и куполи. По заземањето на власта од страна на Болшевиците, црквата во 1918 година била затворена, а монахините биле принудени да го напуштат манастирот. По два месеци од нејзиното затворање, Комисијата за конфискација на црковни вредности и скапоцености наредила скапоцената икона да биде префрлена во Државниот историски музеј. Во април 1929 година, по иницијатива на началникот на кремљ, Петерсон, владината комисија зела решение за рушење на манастирот, заедно со Чудовиот манастир, со цел да се отвори простор за изградба на Воена школа на Централниот извршен комитет.

За зачувување на старите икони и иконостаси (кои биле предмет на уништување), голем дел од нив биле преместени во црквата Свети Апостоли. Оваа црква била помала од црквата на Вознесението, па така целиот иконостас не можело да се зачува таму. Поради ова, голем дел од иконите биле сместени во музеј.

## Галерија


Податотека:Voznesenskij Monastyr.jpg|Манастирот на Вознесението 
Податотека:Catherinechurch-kreml.jpg|Црквата Света Катерина
Податотека:Groby.jpeg|Пренесување на моштите на Софија Палеолог
Податотека:Altar 1929, Иконостас храма Двенадцати апостолов.jpg|Дел од иконостасот


## Наводи

Категорија:Манастири во Москва
Категорија:Православни манастири во Русија
Категорија:Поранешни верски објекти во Русија
Категорија:Московски кремљ
Категорија:Православни храмови
М
Ѓулхански хатишериф

**Ѓулханскиот хатишериф** (**Ѓулхан**-дворец; **хатишериф**-*наредба од Султанот*) ― најголем реформаторски акт во период од историјата на Отоманското Царство, со кој почнал реформаторски период познат како '''''танзимат'''''.

Тој бил донесен на 3 ноември 1839 година, со ферман на султанот Абдул Меџид I (1839-1861). Овој акт го укинал спахискиот ред и прокламирал целосна рамноправност помеѓу населението пред законот, без разлика на неговата етничка или верска припадност. На поданиците им била гарантирана сигурноста на имотот и честа, а било објавено и искоренување на митото. Покрај тоа, тој дозволувал изградба, доградба или реновирање на цркви и манастири и давал можност за основање и организирање на црковни-училишни општини. Иако имал силен одек во Европа, поради силната опозиција и моќната бирократија, неговите одредби за еднакви права на христијаните и муслиманите во практиката никогаш не биле спроведени. 

И покрај тешкото спроведување, ова било значаен чекор во модернизацијата на Отоманското Царство, која значително заостанувала позади своите тогашни соперници, Австроунгарија и Русија. Ова било потврдено на 18 февруари 1859 година, со што султанот им ветувал на странските земји дека во неговата империја населението е рамноправно. Така, населението сега можело повторно да ги изгради своите храмови, коишто и покрај отпорот на муслиманското население биле изградени.

## Наводи

Категорија:Политика на Отоманското Царство
Категорија:Отоманско право
Категорија:Танзимат
Чудов манастир

**Чудовиот манастир** (руски: *Чудов монастырь*), познат и посветен на Архангел Михаил, е поранешен верски објект кој се наоѓал во Московскиот кремљ во Русија. Манастирот бил основан во 1358 година, од страна на Митрополитот Алексеј Московски. Целосната изградба на манастирот била завршена во 1365 година. Во текот на својата историја, манастирот на неколкупати бил оштетуван и повторно реновиран.

Чудовиот манастир бил разрушен во 1929 година, заедно со уште неколку градби како Манастирот на Вознесението, со цел да се отвори простор за изградба на Воена школа на Централниот извршен комитет..

## Наводи

Категорија:Манастири во Москва
Категорија:Православни манастири во Русија
Категорија:Поранешни верски објекти во Русија
Категорија:Московски кремљ
М
Ден на народните просветители

**Денот на народните просветители** (бугарски: *Ден на народните будители*) е официјален бугарски празник, кој се слави секоја година на 1 ноември. На него се почитува споменот на бугарските просветни дејци и револуционери. Како празник, за првпат бил предложен во  1922 година и тогаш се предложило 1 ноември да биде *Ден на бугарските народни просветители*. Пловдив бил првиот бугарски град кој го прославил Денот на народните будители на 1 ноември 1909 година.
По нов стил тоа е денот на кој се слави Свети Јован Рилски , за кого се смета дека е заштитник на бугарскиот народ, кој е и патрон на бугарските будители.

Од 1945 година празникот е укинат и повторно станал државен празник на  28 октомври 1992 година. За најпопуларни бугарски народни просветители се сметаат Свети Паисиј Хилендарски, Григориј Цамблак, Константин Костенечки, Владислав Граматик, Матеј Граматико, Свети Јован Рилски, Васил Левски, Христо Ботев, Иван Вазов, Неофит Бозвели, Неофит Рилски,  Георги Раковски, Љубен Каравелов, Петар Берон, Добри Чинтулов и други.

## Наводи

## Надворешни врски
* Бунтoт на бугарскиот дух  од Велиана Христова.
* Народни бугарски просветители 

Категорија:Државни празници во Бугарија
Грб на Република Кина

**Грбот на Република Кина** или често наречен како „**сино небо со бело сонце**“ (кинески: 青天白日 / *Qīng tīan bái rì*) е националниот грб на Република Кина, но и грб на Куоминтанг, елемент од знамето на Тајван и симбол на тајванската морнарица.

Самиот грб е претставен од бел диск со дванаесет зраци поставени на сина основа. Дванаесетте зраци ги претставуваат 12-те месеци во годината и 12-те кинеси часа. Тие го претставуваат духот на прогресот.

## Наводи

* Hong, Caroline (23 Nov. 2004). Debate heats up over claims to the sun. *Taipei Times.*

## Поврзано
* Тајван
* Знаме на Тајван
* Грб на Кина

Категорија:Национални симболи на Република Кина
Кина, Република